‘કહાની’ અને ‘ડર્ટી પિક્ચર’ જેવી મહિલા કેન્દ્રિત ફિલ્મોથી એક અલગ ઓળખ બનાવનાર વિદ્યા માને છે કે એક કલાકારમાં કેટલીક ક્વોલિટી નેચરલ હોય છે. તેની એક્ટિંગ કોઇ ને કોઇ રૂપમાં બહાર આવી જાય છે. ફિલ્મ ‘કહાની’માં ગર્ભવતી મહિલાની ભૂમિકાને યાદ કરતાં વિદ્યા કહે છે કે હું ઝેવિયર્સ કોલેજની વિદ્યાર્થિની હતી. ચેમ્બુરથી વી.ટી. અમે ટ્રેનમાં સફર કરતાં હતાં. અમારા ગ્રૂપની કેટલીક છોકરીઓ ખૂબ જ નાટક કરતી, તેમાંની એક હું પણ હતી. અમે ટ્રેનમાં અલગ અલગ મસ્તી કરતાં. ક્યારેક અમે બહુ થાકેલાં હોઇએ તો સીટ મેળવવા માટે પ્રેગ્નન્ટ હોવાની એક્ટિંગ કરતાં અને ત્યારે મને સીટ પણ મળી જતી. •